CELEX: 
Language: lt
Date: 2022-01-13 00:00:00
Title: KOMISIJOS ĮGYVENDINIMO REGLAMENTAS (ES) …/... kuriuo nustatomos 2021 m. liepos 7 d. Europos Parlamento ir Tarybos reglamento (ES) 2021/1139 taikymo taisyklės, susijusios su finansinių pataisų dydžio nustatymo ir fiksuotųjų normų taikymo reikšmingo masto bendros žuvininkystės politikos taisyklių nesilaikymo atvejais kriterijais

KOMISIJOS ĮGYVENDINIMO REGLAMENTAS (ES) …/...
            
            
               XXX
            
            
               kuriuo nustatomos 2021 m. liepos 7 d. Europos Parlamento ir Tarybos reglamento (ES) 2021/1139 taikymo taisyklės, susijusios su finansinių pataisų dydžio nustatymo ir fiksuotųjų normų taikymo reikšmingo masto bendros žuvininkystės politikos taisyklių nesilaikymo atvejais kriterijais
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2021 m. liepos 7 d. Europos Parlamento ir Tarybos reglamentą (ES) 2021/1139, kuriuo nustatomas Europos jūrų reikalų, žvejybos ir akvakultūros fondas  ir iš dalie s keičiamas Reglamentas (ES) 2017/1004
                  1
               , ypač į jo 45 straipsnio 4 dalį,
            
            
               kadangi:
            
            
               (1)bendros žuvininkystės politikos (BŽP) taisykles pažeidžiančios valstybės narės neturėtų trukdyti siekti Europos Parlamento ir Tarybos reglamente (ES) Nr. 1380/2013
                  2
                nustatytų BŽP tikslų. Pagal Reglamento (ES) Nr. 1380/2013 41 straipsnio 1 ir 2 dalis finansinė parama iš Europos jūrų reikalų, žuvininkystės ir akvakultūros fondo (EJRŽAF) teikiama tik tuo atveju, jei valstybės narės laikosi BŽP taisyklių. Jei taisyklių nesilaikoma, pagal BŽP politiką Sąjungos finansinės paramos mokėjimas gali būti pertrauktas, laikinai sustabdytas arba išmokoms gali būti taikomos finansinės pataisos; 
            
            
               (2)Europos Parlamento ir Tarybos reglamento (ES) 2021/1060
                  3
                104 straipsnio 1 dalyje nustatyti atvejai, kuriais Komisija taiko finansines pataisas. Be to, minėto reglamento 104 straipsnio 5 dalyje numatoma, kad konkrečiai EJRŽAF taikomose taisyklėse gali būti nustatyti specialūs finansinių pataisų pagrindai, susiję su taisyklių, taikytinų pagal BŽP, nesilaikymu;
            
            
               (3)siekdama apsaugoti Sąjungos ir jos mokesčių mokėtojų finansinius interesus, Komisija gali taikyti finansines pataisas ir pagal Reglamento (ES) 2021/1139 45 straipsnio 1 dalį atšaukti visą Sąjungos įnašą į veiksmų programą arba jo dalį; 
            
            
               (4)pagal Reglamento (ES) 2021/1139 45 straipsnio 3 dalį, jei išlaidų sumos, susijusios su tuo, kad valstybė narė reikšmingu mastu nesilaiko BŽP taisyklių, neįmanoma tiksliai įvertinti skaičiais, taikoma fiksuoto dydžio finansinė pataisa; 
            
            
               (5)Komisijai pagal Reglamento (ES) 2021/1139 45 straipsnio 4 dalį suteikiami įgaliojimai priimti įgyvendinimo aktus, kuriais nustatomi taikytinų finansinių pataisų dydžio nustatymo kriterijai ir fiksuoto dydžio finansinių pataisų taikymo kriterijai. Reglamento (ES) 2021/1139 45 straipsnio 1 dalyje nurodyti atvejai, kuriais Komisija gali taikyti finansines pataisas visam Sąjungos įnašui į programą arba jo daliai. 45 straipsnio 1 dalies a punkte numatytais atvejais finansinio poveikio, padaryto paramos gavėjui nesilaikant taisyklių, kiekybinis įvertinimas yra grindžiamas paramos gavėjo ir už EJRŽAF programos įgyvendinimą atsakingų kompetentingų nacionalinių institucijų finansavimo susitarimu. Todėl fiksuoto dydžio finansines pataisas galima taikyti tik Reglamento (ES) 2021/1139 45 straipsnio 1 dalies b punkte nurodytais atvejais;
            
            
               (6)todėl būtina patvirtinti taikytinų finansinių pataisų dydžio nustatymo kriterijus ir fiksuoto dydžio pataisų taikymo kriterijus. Tai užtikrins teisinį tikrumą ir vienodas sąlygas EJRŽAF programas įgyvendinančioms valstybėms narėms, taip pat fiksuoto dydžio finansinių pataisų skaidrumą ir proporcingumą;
            
            
               (7)finansinių pataisų BŽP taisyklių nesilaikančiai valstybei narei dydis turi būti proporcingas reikšmingo masto BŽP taisyklių nesilaikymo atvejų pobūdžiui, sunkumui, dažnumui ir trukmei;
            
            
               (8)tikslinga numatyti laipsnišką fiksuotųjų normų sistemą, kuri sudarytų sąlygas tinkamai taikyti proporcingumo principą;
            
            
               (9)nuo pat programavimo laikotarpio pradžios svarbu valstybėms narėms užtikrinti suderintas ir vienodas sąlygas, todėl šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,
            
            
               (10)šiame reglamente numatytos priemonės atitinka Europos jūrų reikalų, žvejybos ir akvakultūros fondo komiteto nuomonę, 
            
            
               PRIĖMĖ ŠĮ REGLAMENTĄ:
            
            
               1 straipsnis 
               Dalykas
            
         
         
            
               Šiame reglamente išdėstomi reikšmingo masto BŽP taisyklių nesilaikymo atvejais taikytinų finansinių pataisų dydžių nustatymo kriterijai ir fiksuotųjų normų taikymo kriterijai, kaip nurodyta Reglamento (ES) 2021/1139 45 straipsnyje.
            
            
               2 straipsnis 
               Finansinių pataisų dydžių nustatymo kriterijai
            
            
               Reglamento (ES) 2021/1139 45 straipsnio 1 dalies b punkte nurodytų finansinių pataisų dydžiai nustatomi remiantis šiais kriterijais:
            
            
               (a)dėl BŽP taisyklių nesilaikymo padarytos galimos žalos jūrų biologiniams ištekliams reikšmingumu;
            
            
               (b)taisyklių nesilaikymo dažnumu;
            
            
               (c)taisyklių nesilaikymo trukme;
            
            
               (d)taisomaisiais veiksmais, kurių ėmėsi atitinkama valstybė narė.
            
            
               3 straipsnis 
               Fiksuotųjų normų taikymo kriterijai
            
            
               1.Reglamento (ES) 2021/1139 45 straipsnio 3 dalyje nurodytos fiksuoto dydžio finansinės pataisos yra 2 %, 5 %, 10 %, 25 %, 50 % arba 100 % Sąjungos įnašo, skirto atitinkamiems konkretiems EJRŽAF tikslams arba atitinkamai tų tikslų daliai įgyvendinti pagal tam tikros valstybės narės veiksmų programą. 
            
            
               2.Intervalas, kurio laikantis fiksuotosios normos taikytinos atskirais BŽP taisyklių nesilaikymo atvejais, nustatytas priede. Taikytina norma bus nustatyta pagal 2 straipsnyje pateiktus kriterijus. 
            
            
               3.Jeigu pagal Reglamento (ES) 2021/1139 45 straipsnio 1 dalies b punktą Komisija priima įgyvendinimo aktą, kuriuo pagal tą patį konkretų EJRŽAF tikslą nustatomos finansinės pataisos dėl kelių reikšmingo masto taisyklių nesilaikymo atvejų, nustatytų pagal to paties reglamento 43 straipsnio 4 dalį, fiksuotosios normos nesumuojamos, o finansinė pataisa nustatoma taikant aukščiausius tokiais atvejais taikytino, priede nurodyto intervalo dydžius.
            
            
               4.Jeigu Komisija už BŽP taisyklių nesilaikymą taiko finansinę pataisą, o valstybė narė nesiima deramų taisomųjų veiksmų, fiksuotoji norma gali būti padidinta iki kito aukštesnio priede nustatyto intervalo, taikytino tuo BŽP taisyklių nesilaikymo atveju, dydžio. 
            
            
               5.Be priede aiškiai nustatytų atvejų, fiksuotoji 100 % Sąjungos įnašo, skirto atitinkamiems konkretiems EJRŽAF tikslams arba atitinkamai tų tikslų daliai įgyvendinti pagal tam tikros valstybės narės veiksmų programą, norma gali būti taikoma, jeigu:
            
            
               (a)BŽP taisyklių nesilaikymas yra toks esminis, dažnas ar paplitęs, jog iš to matyti, kad atitinkama sistema visiškai neveikia ir dėl to kyla pavojus valstybės narės veiksmų teisėtumui arba BŽP finansavimo tvarkingumui, arba
            
            
               (b)yra įrodymų, kad valstybė narė dėl tyčinio aplaidumo nepriima priemonių, skirtų užtikrinti, kad būtų laikomasi BŽP taisyklių. 
            
            
               4 straipsnis 
               Įsigaliojimas
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Komisijos vardu
               
            
         
         
            
               
                     Pirmininkė
               
               
                     Ursula VON DER LEYEN
               
            
         
         
            
                  
                     (1)
                  
                        2021 m. liepos 7 d. Europos Parlamento ir Tarybos reglamentas (ES) 2021/1139, kuriuo nustatomas Europos jūrų reikalų, žvejybos ir akvakultūros fondas ir iš dalies keičiamas Reglamentas (ES) 2017/1004 (OL L 247, 2021 7 13, p. 1).
               
               
                  
                     (2)
                  
                        2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
               
               
                  
                     (3)
                  
                        2021 m. birželio 24 d. Europos Parlamento ir Tarybos reglamentas (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės (OL L 231, 2021 6 30, p. 159).
               
            
      
    ---documentbreak--- 
      
         
         
            
               PRIEDAS 
            
            
               1 STRAIPSNYJE NURODYTI TAISYKLIŲ NESILAIKYMO ATVEJAI
                  1
                
            
            
                     
                        Taisyklių nesilaikymo atvejai
                     
                  
                  
                     
                        Fiksuotųjų normų intervalas
                     
                  
               
                     
                        1 kategorija. Neužtikrinama, kad būtų laikomasi valstybėms narėms pagal Reglamento (ES) Nr. 1380/2013 16 ir 17 straipsnius skirtų žvejybos galimybių
                     
                  
               
                     
                        1.1
                     
                  
                  
                     
                        Nesilaikoma žvejybos licencijų ir leidimų taisyklių.
                     
                  
                  
                     
                        10–50 %
                     
                  
               
                     
                        1.2
                     
                  
                  
                     
                        Nevykdoma naudojimosi žvejybos galimybėmis stebėsena, visų pirma nėra registruojami visi žvejybos žurnale, perkrovimo deklaracijose, iškrovimo deklaracijose, pardavimo pažymose ar perėmimo deklaracijose užregistruoti duomenys ir (arba) nevykdoma žvejybos pastangų stebėsena, taip pat neužtikrinama, kad šie duomenys būtų tikslūs, išsamūs ir pateikiami laiku. 
                     
                  
                  
                     
                        10–50 %
                     
                  
               
                     
                        1.3
                     
                  
                  
                     
                        Komisijai nepranešami suvestiniai duomenys apie iškrautą laimikį ir žvejybos pastangas.
                     
                  
                  
                     
                        10–50 %
                     
                  
               
                     
                        1.4
                     
                  
                  
                     
                        Neįvedamas žvejybos uždraudimas išnaudojus kvotas (be kita ko, pagal tausios žvejybos partnerystės susitarimus ir regioninių žvejybos valdymo organizacijų priimtas taisykles) ir (arba) žvejybos pastangas.
                     
                  
                  
                     
                        10–50 %
                     
                  
               
                     
                        2 kategorija. Nesilaikoma išteklių išsaugojimo priemonių ir (arba) neapsaugomos pažeidžiamos rūšys ir buveinės siekiant užtikrinti, kad žvejybos ir akvakultūros veikla būtų aplinkosaugos požiūriu tvari ilguoju laikotarpiu, kaip nustatyta Reglamento (ES) Nr. 1380/2013 2 straipsnyje
                     
                  
               
                     
                        2.1
                     
                  
                  
                     
                        Neužtikrinamas išsamus ir tikslus visų žvejybos reisų dokumentavimas ir tinkami pajėgumai bei priemonės, kad būtų galima stebėti, ar laikomasi įpareigojimo iškrauti laimikį, vadovaujantis veiksmingumo ir proporcingumo principais.
                     
                  
                  
                     
                        10–50 %
                     
                  
               
                     
                        2.2
                     
                  
                  
                     
                        Neįgyvendinamas draudimas žvejoti, laikyti laive, perkrauti arba iškrauti Direktyvos 92/43/EEB IV priede nurodytų rūšių žuvis ar vandens bestuburius (išskyrus atvejus, kai pagal tos Direktyvos 16 straipsnį leidžiama taikyti nukrypti leidžiančias nuostatas). 
                     
                  
                  
                     
                        10–50 %
                     
                  
               
               
            
                     
                        2.3
                     
                  
                  
                     
                        Neįgyvendinamas draudimas gaudyti, laikyti laive, perkrauti arba iškrauti Direktyvos 92/43/EEB II ir IV prieduose nurodytus jūrų žinduolius ar jūrų roplius, taip pat tų rūšių jūrų paukščius, kuriems taikoma Direktyva 2009/147/EB.
                     
                  
                  
                     
                        10–50 %
                     
                  
               
                     
                        2.4
                     
                  
                  
                     
                        Nerenkami moksliniai duomenys apie atsitiktinį pažeidžiamų rūšių laimikį ir atsitiktinai sugautus tam tikrų rūšių jūrų paukščius.
                     
                  
                  
                     
                        10–50 %
                     
                  
               
                     
                        2.5
                     
                  
                  
                     
                        Atitinkamais atvejais, atsižvelgiant į patikimiausias turimas mokslines rekomendacijas, nevykdoma įgyvendinamų poveikio švelninimo priemonių stebėsena ir nevertinamas jų veiksmingumas. 
                     
                  
                  
                     
                        10–50 %
                     
                  
               
                     
                        2.6
                     
                  
                  
                     
                        Netaikomas draudimas naudoti Reglamento (ES) 2019/1241 dėl techninių priemonių II priede nurodytus žvejybos įrankius, kad būtų apsaugotos pažeidžiamos buveinės.
                     
                  
                  
                     
                        10–50 %
                     
                  
               
                     
                        2.7
                     
                  
                  
                     
                        Nesilaikoma mokslinių tyrimų taisyklių.
                     
                  
                  
                     
                        10–50 %
                     
                  
               
                     
                        2.8
                     
                  
                  
                     
                        Neparengti ir neįgyvendinami ungurių išteklių valdymo planai.
                     
                  
                  
                     
                        2–25 %
                     
                  
               
                     
                        2.9
                     
                  
                  
                     
                        Nesilaikoma ungurių išteklių išsaugojimo priemonių (susijusių su žvejybos pastangų sumažinimu atitinkamais atvejais ir tikslų pasiekimu).
                     
                  
                  
                     
                        2–25 %
                     
                  
               
                     
                        2.10
                     
                  
                  
                     
                        Komisijai nepateikta ataskaita apie ungurių išteklių išsaugojimo priemonių stebėseną, veiksmingumą ir rezultatus.
                     
                  
                  
                     
                        2–25 %
                     
                  
               
                     
                        2.11
                     
                  
                  
                     
                        Komisijai nepateikta ryklių pelekų pašalinimo taisyklių įgyvendinimo metinė ataskaita. 
                     
                  
                  
                     
                        2–25 %
                     
                  
               
                     
                        3 kategorija. Nepalaikomi žuvininkystės išorės santykiai remiantis tarptautiniais įsipareigojimais ir politikos tikslais bei principais, nustatytais Reglamento (ES) Nr. 1380/2013 28 straipsnyje
                     
                  
               
                     
                        3.1
                     
                  
                  
                     
                        Neužtikrinama, kad su valstybės narės vėliava plaukiojantys ir ne Sąjungos vandenyse veiklą vykdantys Sąjungos žvejybos laivai galėtų pateikti išsamius ir tikslius dokumentus apie visą žvejybos ir perdirbimo veiklą.
                     
                  
                  
                     
                        10–50 %
                     
                  
               
                     
                        3.2
                     
                  
                  
                     
                        Neužtikrinama, kad ne Sąjungos vandenyse žvejojantiems Sąjungos žvejybos laivams leidimai būtų išduodami vadovaujantis atitinkamomis Reglamento (ES) 2017/2403 dėl tausaus išorės žvejybos laivynų valdymo nuostatomis.
                     
                  
                  
                     
                        10–50 %
                     
                  
               
                     
                        4 kategorija. Neužtikrinama, kad laivyno žvejybos pajėgumas atitiktų gamtos išteklius, kaip reikalaujama Reglamento (ES) Nr. 1380/2013 22 straipsnyje
                     
                  
               
                     
                        4.1
                     
                  
                  
                     
                        Nenustatytos priemonės laivyno žvejybos pajėgumui reguliuoti pagal žvejybos galimybes, atsižvelgiant į tendencijas ir patikimiausias mokslines rekomendacijas, kad būtų pasiekta stabili ir ilgalaikė jų pusiausvyra.
                     
                  
                  
                     
                        10–50 %
                     
                  
               
                     
                        4.2
                     
                  
                  
                     
                        Neparengti atskiri vertinimai laivynams, žvejojantiems atokiausiuose regionuose, ir laivams, žvejojantiems išimtinai ne Sąjungos vandenyse. 
                     
                  
                  
                     
                        10–50 %
                     
                  
               
                     
                        4.3
                     
                  
                  
                     
                        Neužtikrinama, kad, pasitraukiant iš laivyno gaunant viešąją pagalbą, prieš tai būtų panaikinta atitinkama žvejybos licencija ir žvejybos leidimai ir kad panaikinti pajėgumai nebūtų pakeisti kitais.
                     
                  
                  
                     
                        10–50 %
                     
                  
               
                     
                        4.4
                     
                  
                  
                     
                        Neužtikrinama, kad būtų neviršijamos BŽP reglamento (ES) Nr. 1380/2013 II priede nustatytos viršutinės žvejybos pajėgumo ribos.
                     
                  
                  
                     
                        10–50 %
                     
                  
               
                     
                        4.5
                     
                  
                  
                     
                        Įtraukimo į laivyną / pasitraukimo iš laivyno programa nėra įgyvendinama taip, kad naujų pajėgumų įtraukimas į laivyną negaunant viešosios pagalbos būtų kompensuojamas prieš tai atliktu bent tokios pat apimties pajėgumų pašalinimu iš laivyno be viešosios pagalbos.
                     
                  
                  
                     
                        10–50 %
                     
                  
               
                     
                        4.6
                     
                  
                  
                     
                        Komisijai nepateikiama informacija, kuri turi būti registruojama Sąjungos laivyno registre, kaip nustatyta BŽP reglamento (ES) Nr. 1380/2013 24 straipsnio 1 dalyje ir Komisijos įgyvendinimo reglamente dėl Sąjungos žvejybos laivyno registro.
                     
                  
                  
                     
                        10–50 %
                     
                  
               
                     
                        4.7 
                     
                  
                  
                     
                        Nevykdoma žvejybos laivų žvejybos pajėgumo ir variklio galios kontrolė ir stebėsena.
                     
                  
                  
                     
                        10–50 %
                     
                  
               
                     
                        5 kategorija. Neprisidedama prie BŽP tikslo rinkti mokslinius duomenis, kaip nurodyta Reglamento (ES) Nr. 1380/2013 2 straipsnio 4 dalyje 
                     
                  
               
                     
                        5.1
                     
                  
                  
                     
                        Nerenkami ir netvarkomi biologiniai, aplinkos, techniniai ir socialiniai bei ekonominiai duomenys.
                     
                  
                  
                     
                        10–50 %
                     
                  
               
                     
                        5.2
                     
                  
                  
                     
                        Duomenų rinkimo veikla nekoordinuojama su kitomis to paties regiono valstybėmis narėmis.
                     
                  
                  
                     
                        2–25 %
                     
                  
               
                     
                        5.3
                     
                  
                  
                     
                        Neužtikrinama, kad būtų tinkamai vykdomos nacionalinių korespondentų užduotys.
                     
                  
                  
                     
                        2–5 %
                     
                  
               
                     
                        5.4
                     
                  
                  
                     
                        Nepateikiamos žvejybos ir akvakultūros sektorių duomenų rinkimo nacionalinių darbo planų įgyvendinimo metinės ataskaitos.
                     
                  
                  
                     
                        2–10 %
                     
                  
               
                     
                        5.5
                     
                  
                  
                     
                        Nesilaikoma duomenų naudojimo taisyklių.
                     
                  
                  
                     
                        2–25 %
                     
                  
               
               
            
                     
                        6 kategorija. Neveikia veiksminga kontrolės sistema siekiant užtikrinti BŽP taisyklių laikymąsi, kaip reikalaujama Reglamento (ES) Nr. 1380/2013 36 straipsnio 3 dalyje
                     
                  
               
                     
                        6.1
                     
                  
                  
                     
                        Valstybės narės nekontroliuoja bendros žuvininkystės politikos srities veiklos, kurią jų teritorijoje ar vandenyse, į kuriuos jos turi suverenias teises arba kurie priklauso jų jurisdikcijai, vykdo fiziniai ar juridiniai asmenys.
                     
                  
                  
                     
                        10–50 %
                     
                  
               
                     
                        6.2
                     
                  
                  
                     
                        Valstybės narės nekontroliuoja patekimo į vandenis, naudojimosi ištekliais ir veiklos ne Sąjungos vandenyse, kurią vykdo su jų vėliava plaukiojantys Sąjungos žvejybos laivai.
                     
                  
                  
                     
                        10–50 %
                     
                  
               
                     
                        6.3
                     
                  
                  
                     
                        Nepatvirtinamos tinkamos priemonės ir neskiriami reikiami finansiniai, žmogiškieji bei techniniai ištekliai, kad būtų užtikrinta kontrolė, inspektavimas ir reikalavimų vykdymas.
                     
                  
                  
                     
                        10–50 %
                     
                  
               
                     
                        6.4
                     
                  
                  
                     
                        Neužtikrinama, kad kontroliuojant, inspektuojant ir užtikrinant reikalavimų vykdymą nebūtų diskriminuojami sektoriai, laivai ar asmenys ir būtų taikomi rizikos valdymo principai.
                     
                  
                  
                     
                        10–50 %
                     
                  
               
                     
                        6.5
                     
                  
                  
                     
                        Neužtikrinama, kad būtų laikomasi taisyklių, susijusių su nacionalinėmis kontrolės veiksmų programomis, ir kad būtų vykdomos Komisijos nustatytos kontrolės ir inspektavimo programos.
                     
                  
                  
                     
                        10–50 %
                     
                  
               
                     
                        6.6
                     
                  
                  
                     
                        Nesilaikoma žvejybos ir akvakultūros produktų pardavimo, atsekamumo, pirminio pardavimo ir svėrimo taisyklių.
                     
                  
                  
                     
                        10–50 %
                     
                  
               
                     
                        6.7
                     
                  
                  
                     
                        Neįgyvendinamos Komisijos nustatytos priemonės, kuriomis siekiama užtikrinti, kad valstybės narės laikytųsi BŽP tikslų, ir kurios susijusios su veiksmų planais, parengtais po patikrų ar savarankiško inspektavimo, įskaitant žvejybos uždraudimus, tikrinimus, savarankiško inspektavimo ir audito ataskaitas, kvotų ir žvejybos pastangų išskaitymus bei perkėlimus ir neatidėliotinas priemones.
                     
                  
                  
                     
                        10–50 %
                     
                  
               
                     
                        6.8
                     
                  
                  
                     
                        Nesilaikoma reikalavimų, susijusių su duomenų ir informacijos analize, tvirtinimu, prieiga prie jų ir keitimusi jais.
                     
                  
                  
                     
                        2–25 %
                     
                  
               
                     
                        7 kategorija.  Neveikia veiksminga inspektavimo ir vykdymo užtikrinimo sistema, kaip reikalaujama Reglamento (ES) Nr. 1380/2013 36 straipsnio 3 dalyje
                     
                  
               
                     
                        7.1
                     
                  
                  
                     
                        Nevykdoma priežiūra ir inspektavimas
                     
                  
                  
                     
                        10–50 %
                     
                  
               
                     
                        7.2
                     
                  
                  
                     
                        Nebendradarbiaujama su Komisija, kad jos pareigūnams per misijas vykdant patikras, savarankišką inspektavimą ir auditą būtų sudarytos palankesnės sąlygos atlikti savo užduotis.
                     
                  
                  
                     
                        2–50 %
                     
                  
               
                     
                        7.3
                     
                  
                  
                     
                        Nenustatyti kriterijai, kuriais remiantis nustatomas BŽP taisyklių pažeidimo sunkumas.
                     
                  
                  
                     
                        10–50 %
                     
                  
               
                     
                        7.4
                     
                  
                  
                     
                        Neužtikrinama, kad būtų sistemingai priimamos tinkamos priemonės ir veiksmingos, proporcingos bei atgrasomos sankcijos ir papildomos sankcijos už BŽP taisyklių pažeidimus. 
                     
                  
                  
                     
                        10–50 %
                     
                  
               
                     
                        7.5
                     
                  
                  
                     
                        Žvejybos licencijų turėtojams ir kapitonams netaikoma taškų, skiriamų už sunkius pažeidimus, sistema.
                     
                  
                  
                     
                        10–50 %
                     
                  
               
                     
                        7.6
                     
                  
                  
                     
                        Netvarkomas nacionalinis pažeidimų registras.
                     
                  
                  
                     
                        10–50 %
                     
                  
               
                     
                        8 kategorija. Nekovojama su neteisėta, nedeklaruojama ir nereglamentuojama (NNN) žvejyba, kaip nurodyta Reglamento (ES) Nr. 1380/2013 36 straipsnio 1 dalyje
                     
                  
               
                     
                        8.1
                     
                  
                  
                     
                        Nesiimama priemonių siekiant užtikrinti, kad būtų užkertamas kelias NNN žvejybai, atgrasoma nuo jos ir ji panaikinama pagal Reglamentą (EB) Nr. 1005/2008. 
                     
                  
                  
                     
                        5–50 %
                     
                  
               
                     
                        8.2
                     
                  
                  
                     
                        Neatliekami laimikio sertifikavimo sistemos patikrinimai.
                     
                  
                  
                     
                        10–50 %
                     
                  
               
                     
                        8.3
                     
                  
                  
                     
                        Nesilaikoma taisyklių, susijusių su patvirtintais ekonominės veiklos vykdytojais.
                     
                  
                  
                     
                        10–50 %
                     
                  
               
                     
                        9 kategorija. Nesilaikoma bendro žvejybos ir akvakultūros produktų rinkų organizavimo taisyklių, nustatytų siekiant padėti įgyvendinti BŽP tikslus, kaip nustatyta Reglamento (ES) Nr. 1380/2013 35 straipsnio 1 dalyje
                     
                  
               
                     
                        9.1
                     
                  
                  
                     
                        Nepaisoma gamintojų organizacijų ir tarpšakinių organizacijų pripažinimo kriterijų. 
                     
                  
                  
                     
                        10–50 %
                     
                  
               
                     
                        9.2
                     
                  
                  
                     
                        Neatliekami reikiami pripažintų kolektyvinių organizacijų patikrinimai.
                     
                  
                  
                     
                        10–50 %
                     
                  
               
         
         
            
                  
                     (1)
                  
                        Toliau išvardyti atvejai yra tokie patys atvejai, kaip ir nurodyti Komisijos įgyvendinimo reglamente, kuriuo įgyvendinamas Europos Parlamento ir Tarybos reglamentas (ES) 2021/1139, kuriuo nustatomas Europos jūrų reikalų, žvejybos ir akvakultūros fondas, ir yra susiję su bendros žuvininkystės politikos taisyklių nesilaikymu ir šių taisyklių reikšmingo masto nesilaikymo atvejais, dėl kurių gali būti pertrauktas mokėjimų terminas arba sustabdyti mokėjimai iš to fondo, jei yra nuoroda į atitinkamą teisinį pagrindą.